
נידה כ ע"א



טקסט הדף מנוקד



בְּקִילוֹר וְרַבִּי תָּלָה בִּשְׂרַף שִׁקְמָה מַאי לָאו אַאָדוֹם


לָא אַשְּׁאָר דָּמִים


אַמֵּימָר וּמַר זוּטְרָא וְרַב אָשֵׁי הֲווֹ יָתְבִי קַמֵּיהּ אוּמָּנָא שָׁקְלִי לֵיהּ קַרְנָא קַמַּיְיתָא לְאַמֵּימָר חַזְיֵיהּ אֲמַר לְהוּ אָדוֹם דִּתְנַן כִּי הַאי שָׁקְלִי לֵיהּ אַחֲרִיתִי אֲמַר לְהוּ אִשְׁתַּנִּי אָמַר רַב אָשֵׁי כְּגוֹן אֲנָא דְּלָא יָדַעְנָא בֵּין הַאי לְהַאי לָא מִבְּעֵי לִי לְמִחְזֵי דְּמָא


שָׁחוֹר כְּחֶרֶת אָמַר רַבָּה בַּר רַב הוּנָא חֶרֶת שֶׁאָמְרוּ דְּיוֹ תַּנְיָא נָמֵי הָכִי שָׁחוֹר כְּחֶרֶת וְשָׁחוֹר שֶׁאָמְרוּ דְּיוֹ וְלֵימָא דְּיוֹ אִי אָמַר דְּיוֹ הֲוָה אָמֵינָא כִּי פִכְחוּתָא דִּדְיוֹתָא קָא מַשְׁמַע לַן כִּי חֲרוּתָא דִּדְיוֹתָא


אִיבַּעְיָא לְהוּ בְּלַחָה אוֹ בְּיַבִּשְׁתָּא תָּא שְׁמַע דְּרַבִּי אַמֵּי פָּלֵי קוּרְטָא דִּדְיוֹתָא וּבָדֵיק בֵּהּ


אָמַר רַב יְהוּדָה אָמַר שְׁמוּאֵל כְּקִיר כִּדְיוֹ וּכְעֵנָב טְמֵאָה וְזוֹהִי שֶׁשָּׁנִינוּ עָמוֹק מִכֵּן טְמֵאָה אָמַר רַבִּי אֶלְעָזָר כְּזַיִת כְּזֶפֶת וּכְעוֹרֵב טָהוֹר וְזוֹהִי שֶׁשָּׁנִינוּ דֵּיהֶה מִכֵּן טָהוֹר


עוּלָּא אָמַר כִּלְבוּשָׁא סִיּוּאָה עוּלָּא אִקְּלַע לְפוּמְבְּדִיתָא חַזְיֵיהּ לְהָהוּא טַיָּיעָא דִּלְבִ(ו)שׁ לְבוּשָׁא אוּכָּמָא אָמַר לְהוּ שָׁחוֹר דִּתְנַן כִּי הַאי מְרַטוּ מִינֵּיהּ פּוּרְתָּא פּוּרְתָּא יְהַבוּ בֵּיהּ אַרְבַּע מְאָה זוּזֵי


רַבִּי יוֹחָנָן אָמַר אֵלּוּ כֵּלִים הָאוֹלְיָירִין הַבָּאִים מִמְּדִינַת הַיָּם לְמֵימְרָא דְּאוּכָּמֵי נִינְהוּ וְהָאָמַר לְהוּ רַבִּי יַנַּאי לְבָנָיו בָּנַי אַל תִּקְבְּרוּנִי לֹא בְּכֵלִים שְׁחוֹרִים וְלֹא בְּכֵלִים לְבָנִים שְׁחוֹרִים שְׁמָא אֶזְכֶּה וְאֶהְיֶה כְּאָבֵל בֵּין הַחֲתָנִים לְבָנִים שֶׁמָּא לֹא אֶזְכֶּה וְאֶהְיֶה כְּחָתָן בֵּין הָאֲבֵלִים אֶלָּא בְּכֵלִים הָאוֹלְיָירִין הַבָּאִים מִמְּדִינַת הַיָּם


אַלְמָא לָאו אוּכָּמֵי נִינְהוּ לָא קַשְׁיָא הָא בִּגְלִימָא הָא בְּפָתוּרָא


אָמַר רַב יְהוּדָה אָמַר שְׁמוּאֵל וְכוּלָּם אֵין בּוֹדְקִין אֶלָּא עַל גַּבֵּי מַטְלֵית לְבָנָה אָמַר רַב יִצְחָק בַּר אֲבוּדִימִי וְשָׁחוֹר עַל גַּבֵּי אָדוֹם


אָמַר רַב יִרְמְיָה מִדִּפְתִּי וְלָא פְּלִיגִי הָא בְּשָׁחוֹר הָא בִּשְׁאָר דָּמִים מַתְקֵיף לַהּ רַב אָשֵׁי אִי הָכִי לֵימָא שְׁמוּאֵל חוּץ מִשָּׁחוֹר אֶלָּא אָמַר רַב אָשֵׁי בְּשָׁחוֹר גּוּפֵיהּ קָמִיפַּלְגִי


אָמַר עוּלָּא כּוּלָּן עָמוֹק מִכֵּן טָמֵא דֵּיהֶה מִכֵּן טָהוֹר כַּשָּׁחוֹר


וְאֶלָּא מַאי שְׁנָא שָׁחוֹר דְּנָקֵט סָלְקָא דַעְתָּךְ אֲמִינָא הוֹאִיל וְאָמַר רַבִּי חֲנִינָא שָׁחוֹר אָדוֹם הוּא אֶלָּא שֶׁלָּקָה הִילְכָּךְ אֲפִילּוּ דֵּיהֶה מִכֵּן נָמֵי לִיטַמֵּא קָמַשְׁמַע לַן


רַבִּי אַמֵּי בַּר אַבָּא אָמַר וְכוּלָּן עָמוֹק מִכֵּן טָמֵא דֵּיהֶה מִכֵּן נָמֵי טָמֵא חוּץ מִשָּׁחוֹר אֶלָּא מַאי אַהֲנִי שִׁיעוּרֵי(ה) דְרַבָּנַן לְאַפּוֹקֵי דֵּיהֶה דְּדֵיהָה


וְאִיכָּא דְאָמְרִי רָמֵי בַּר אַבָּא אֲמַר וְכוּלָּן עָמוֹק מִכֵּן טָהוֹר דֵּיהֶה מִכֵּן טָהוֹר חוּץ מִשָּׁחוֹר וּלְהָכִי מַהֲנֵי שִׁיעוּרֵי(ה) דְרַבָּנַן


בַּר קַפָּרָא אָמַר וְכוּלָּן עָמוֹק מִכֵּן טָמֵא דֵּיהֶה מִכֵּן טָהוֹר חוּץ מִמֶּזֶג שֶׁעָמוֹק מִכֵּן טָהוֹר דֵּיהֶה מִכֵּן טָהוֹר בַּר קַפָּרָא אֲדִיהוּ לֵיהּ וְדַכִּי אַעֲמִיקוּ לֵיהּ וְדַכִּי אָמַר רַבִּי חֲנִינָא כְּמָה נְפִישׁ גַּבְרָא דְּלִבֵּיהּ כִּ(מ)שְׁמַעְתֵּיהּ


וּכְקֶרֶן כַּרְכּוֹם תָּנָא לַח וְלֹא יָבֵשׁ


תָּנֵי חֲדָא כַּתַּחְתּוֹן לֹא כָּעֶלְיוֹן וְתַנְיָא אִידַּךְ כָּעֶלְיוֹן וְלֹא כַּתַּחְתּוֹן וְתַנְיָא אִידַּךְ כָּעֶלְיוֹן וְכׇל שֶׁכֵּן כַּתַּחְתּוֹן וְתַנְיָא אִידַּךְ כַּתַּחְתּוֹן וְכׇל שֶׁכֵּן כָּעֶלְיוֹן


אָמַר אַבָּיֵי תְּלָתָא דָּרֵי וּתְלָתָא טַרְפֵי הָוְיָין


נְקוֹט דָּרָא מְצִיעָאָה וְטַרְפָּא מְצִיעָ(ת)א בִּידָךְ


כִּי אָתוּ לְקַמֵּיהּ דְּרַבִּי אֲבָהוּ אָמַר לְהוּ בְּגוּשַׁיְיהוּ שָׁנִינוּ


וּכְמֵימֵי אֲדָמָה תָּנוּ רַבָּנַן כְּמֵימֵי אֲדָמָה מֵבִיא אֲדָמָה שְׁמֵנָה מִבִּקְעַת בֵּית כֶּרֶם וּמֵצִיף עָלֶיהָ מַיִם דִּבְרֵי רַבִּי מֵאִיר רַבִּי עֲקִיבָא אוֹמֵר מִבִּקְעַת יוֹדְפַת רַבִּי יוֹסֵי אוֹמֵר מִבִּקְעַת סִכְנִי רַבִּי שִׁמְעוֹן אוֹמֵר אַף מִבִּקְעַת גִּנּוֹסַר וְכַיּוֹצֵא בָּהֶן


תַּנְיָא אִידַּךְ וּכְמֵימֵי אֲדָמָה מֵבִיא אֲדָמָה שְׁמֵנָה מִבִּקְעַת בֵּית כֶּרֶם וּמֵצִיף עָלֶיהָ מַיִם כִּקְלִיפַּת הַשּׁוּם וְאֵין שִׁיעוּר לַמַּיִם מִשּׁוּם דְּאֵין שִׁיעוּר לֶעָפָר וְאֵין בּוֹדְקִין אוֹתָן צְלוּלִין אֶלָּא עֲכוּרִין צָלְלוּ חוֹזֵר וְעוֹכְרָן וּכְשֶׁהוּא עוֹכְרָן אֵין עוֹכְרָן בַּיָּד אֶלָּא בִּכְלִי


אִיבַּעְיָא לְהוּ אֵין עוֹכְרִין אוֹתָן בַּיָּד אֶלָּא בִּכְלִי דְּלָא לִרְמְיֵהּ בִּידֵיהּ וְלַעְכְּרִינְהוּ אֲבָל בְּמָנָא כִּי עָכַר לֵיהּ בִּידֵיהּ שַׁפִּיר דָּמֵי אוֹ דִלְמָא דְּלָא לַעְכְּרִינְהוּ בִּידֵיהּ אֶלָּא בְּמָנָא


תָּא שְׁמַע כְּשֶׁהוּא בּוֹדְקָן אֵין בּוֹדְקָן אֶלָּא בְּכוֹס וַעֲדַיִין תִּבְּעֵי לָךְ בְּדִיקָה בְּכוֹס עֲכִירָה בְּמַאי תֵּיקוּ


כִּי אָתוּ לְקַמֵּיהּ דְּרַבָּה בַּר אֲבוּהּ אָמַר לְהוּ בִּמְקוֹמָהּ שָׁנִינוּ רַבִּי חֲנִינָא פָּלֵי קוּרְטָא דְגַרְגִּשְׁתָּא וּבָדֵיק בֵּיהּ לָיֵיט עֲלֵיהּ רַבִּי יִשְׁמָעֵאל בְּרַבִּי יוֹסֵי בְּאַסְכָּרָה




רש"י





	בקילור. אנפלשט''ר ואדום הוא ונתעסקה בו אלמא קילור דומה לדם נדות ואע''ג דלא הוי סומק כולי האי וקשיא לכולהו דדייקי בין דם בחור לדם נשוי משום דסומק טפי ובין דם מאכולת של ראש לשאר דם מאכולת: אומנא. מקיז דם בקרן: בין האי להאי. בין קמא לבתרא: חרת שאמרו דיו. כלומר לא כשחרורית חרת הניתך במים אלא שחרורית חרת הניתך בדיו: כי פכחותא דדיותא. קלישות הדיו כשהכלי מלא יורד שחרורית החרת למטה ומלמעלה הוא ברור ואינו שחור כל כך: בלחה. בדיו לחה כדמפרש: או ביבשתא. שכן דרך שנותנין חרת בדיו כששולקים קליפות הקוצרים והוא מתייבש: פלי קורטא דדיותא. מבקע חתיכות דיו יבש: ובודק בו. מראית דם שחור: כקיר. שעוה שחורה: כענבה. ענבים שחורים ל''א קיר שם עשב שחור: עולא אשחור דמתניתין קאי דקתני טמא: סיואה. שם מקום ועושין שם מלבושים שחורים: אוליירין. בלנים מחממי מרחצאות לשון אחר שם מקום: שמא אזכה. לגן עדן והצדיקים מלובשים לבנים: גלימי אוליירין. הוו סומקי אבל פתורי כגון מפה וסדין אוליירין הוו שחורין: וכולן. חמשה דמים: מטלית לבנה. מראות הדמים ניכרים בה: ושחור. דם שחור נבדקה מראיתו אם שחור היא כחרת או דיהה מכן על גבי בגד אדום: כולם. הדמים: עמוק מכן. מאותו שיעור השנוי במתניתין לכל אחד אי הוה סומק טפי טמא: דיהה מכן טהור. כשחור ואע''פ דלא תנן במתניתין דיהה מכן טהור אלא גבי שחור הוא הדין לכולהו: אפי' דיהה מכן ליטמא. דהאי אדום הוה וע''י לקותא הושחר: קא משמע לן. דאין דרך דם אדום המשחיר על ידי לקותא להיות דיהה: דיהה דדיהה. שנדחה ממראיתו יותר מדאי: עמוק מכן טהור. אם מאותו מראה הוא אבל אם האדים הרבה עד שבא לכלל אחד משאר המראות של מעלה הימנו הרי בא לחדא מהנך דמתני': אדיהו ליה. דם הדומה למזגא: כתחתון. עלה תחתון: תלתא דרי. דעלין הוו זו למעלה מזו: נקוט דרא מציעא. לבדוק בה את הדם: וטרפא מציעא. דההוא משובח לבדוק מכולן ומיהו כוליה דרא כשרה לבדוק והא דקתני כתחתון ולא כעליון הכי קאמר כשורה אמצעית ולא כעליונה הימנה והא דקתני כעליון ולא כתחתון כשורה אמצעית ולא כתחתונה הימנה דאין כשר לבדוק אלא בדרא אמצעית והא דתניא כתחתון וכ''ש כעליון דמשמע דתרוייהו כשרין לבדוק אלא שהעליון משובח לאו אדרי קאי אלא אעלין דדרא מציעא וה''ק בעלה תחתון שהוא ברור וכ''ש בעליון הימנה דהיינו אמצעי שהוא ברור מאד והא דתניא כעליון וכ''ש כתחתון הכי קאמר כעליון כעלה העליון וכ''ש כתחתון כעלה האמצעי: בגושייהו שנינו. לבדוק בהן ולא לאחר תלישתן: ואין שיעור למים. משום דאין שיעור לעפר אלא יביא עפר כמו שירצה אם רב אם מעט ויציף על מים כעובי קליפת השום למעלה מן העפר: אלא עכורין. שתהא מראית אדמה נכנסת במים: וכשהוא עוכרן. המים בעפר: לא לרמיה בידיה. לא יתן העפר אל תוך ידו ויעכור המים בעפר שבידו אע''פ שחוזר ונותנו בכלי לאחר עכירה: אבל. אם העפר בכלי כי עכר להו בידיה באצבע שפיר דמי: או דלמא לא לעכרינהו בידיה. כשהמים בספל לא יעכרם באצבעו אלא בבזך או בכלי אחר: אלא בכוס של זכוכית. אלמא לא לירמי עפר במים בכפו ויבדוק: אמר להו במקומה שנינו. שאין האדמה דומה לדם אלא במקומה אבל הביאה במקום אחר נשתנה מראיתה: פלי. מבקע: ובדיק לה. בלא מים: לייט עליה ר' ישמעאל. אאחר שיעשה כן באסכרה:





תוספות





	פלי קורטא דדיותא. מכאן משמע שדיו שלנו הוא קרוי דיו מדקאמר קורטא דדיותא משמע שהוא יבש ואוסר ר''ת לכתוב ס''ת בדיו של עפצים לפי שהוא לעולם לח ובפ' [שני] דגיטין (דף יט.) מפורש:





רשב"א

בגושיהן שנינו. פירוש שלא נעקרו מגושיהן, לומר שיהא לח הרבה, וכענין ששנינו לח ולא יבש, ואתא לאשמועינן דלא כל לח נמי, אלא לח ורטוב הרבה שלא נעקר מגושיו.





ריטב"א

מתני׳ שחור כחרת. בגמ׳ מפרש עמק מכאן טמא דיהה מכאן טהור עיקר הפי׳ כדפי׳ רש״י ז״ל דעמוק הוא השחור יותר ודיהה שאינו שחור כך וכן משמעות הלשון הזה וכן אמרו לענין סמנין שמעבירין על הכתם עבר או שריתה טמא וזו ראיה ברורה ואעפ״י שאמרו לענין בהרת שהוא עמוק במראה חמה עמוקה מן הצל ובהרת לבן הוא הא לא קשיא דאדרבה כל שהוא חזק בגוון מינו ליקרא עמוק בין שהוא לבן הרבה או שחור הרבה ויש שהקשו על זה דבגמ׳ עסקינן דחרת היינו חרירותא דדיותא והוא השחור הנשאר בשולי הכלי ולאפוקי מפריחותא דדיותא שהוא הצלול שבו ובתר הכי אמרינן אמר שמואל בדיו טמא וזהו ששנינו עמוק מכאן טמא ואם עמוק הוא הוא השחור יותר הרי אין לך בדיו שחור יותר מחרירותו ודיותא שהוא השחור הבינוני ששנינו. ויש מתרצין דשמואל לית ליה מאי דאמר הכא רבה בר בר חנה דחרת הוא חרירותא דדיותא מדלא קתני דיו אלא החרת הוא החרת ממש שנשרה במים לבדו ועמוק ממנו הדיו ואפילו פכיחותא דדיותא ואין תירוץ זה נכון דהא להדיא עסקינן כרבה בר בר חנה ותניא נמי כוותיה ובתר הכי איתיה סתמא סברא דשמואל ולא אמרינן דפליגא אדרבה בר בר חנה כלל והנכון כי בתחילת עשיית הדיו החריכותא הוא שחור יותר מפכיחותא דידיה ומיהו כשעומד הדיו ימים ושוקט יסיר ממנו הצהובות שהיה בפניו והוא משחיר יותר עד שהוא יותר שחור גם מחרירותא דדיותא דמעיקרא אי נמי שהדיו שאמר שמואל הוא הדיו היבש שנתבשל הרבה עד שנעשה קורש והוא ודאי שחזר מן הכל. עוד הקשו מההיא דשמואל גופיה דקאמר דקיר והדיו וכענבה עמוק והזית והזפת והעורב דיהה ואנו רואין בעינינו כי מראה הזית והזפת והעורב יותר שחור מן הדיו והענבה לכך הוצרכו לפרש בהפך דברי רש״י ז״ל כי הדיהה הוא השחור יותר והעמוק מה שאינו חשוב כל כך כחרת וכבר אמרנו לעיל שא״א לפרש כן והא דשמואל לא קשיא כי אעפ״י שהזית והעורב והזפת נראין שחורין הרבה מ״מ יש צהובות על פניהם עד שפעמים נראין מרחוק כדבר אדום וכזה איננו שחור אמיתי כי השחור האמיתי הוא החשוך שאין לו קרינה ושום ציהוב וכן הוא הדיו היבש והענבה השחורה וגם הקיר השחור וזהו מה שחדש לנו שמואל והוא האמת.



והא דאמרינן בגמ׳ מאי שנא שחור דנקט סד״א כיון דאמר מר האי שחור אדום הוא אלא שלקה אפי׳ דיהה נמי וכיון דנקט אפי׳ דיהה משמע שהדיהה הוא שחור יותר הא ליתא דאנן ה״ק דכיון דאין דם שום אשה דם שחור מעצמו אלא מחמת לקות הייתי סבור שאפי׳ אותו שאינו שחור הרבה גם הוא מחמת לקות ואדום הוא קמ״ל שאינו שחור גמור ודאי לא בא מחמת אדום ודם טהור הוא.



גמרא פלי קורטא דדיותא. מכאן היה אומר ר״ת ז״ל שהדיו של עפצים שלנו כיון שאינו נעשה קורט מן הדיו שאמרו ז״ל וכי הוא פסול לס״ת ודברים הצריכים דיו וכבר דחה דבריו רבינו הגדול ז״ל כמו שכתבתי במגילה וגטין בס״ד.



נקוט בידך דרא מציעה וטרפא מציפה. פירושו ברור כי הם ג׳ שורות זה על זה ואין דנין בשורה התחתונה ולא בעליונו כלל אלא באמצעית ואעפ״י שדנין בכל ג׳ עלין שבה העלה האמצעית הוא המשובח וזה שאמרו בתחתון וכ״ש בעליון ועלה אמצעי קורא עליון ואידך אמר בעליון וכ״ש בתחתון כי העלה האמצעי נקרא תחתון וכשאמרו בתחתון ולא בעליון קראוה עליון ופשוט הוא.



בגושיהו שנינו. פי׳ כי אין די בכל לח עד שיהא רטוב הרבה שהוא עומד בלחותו עם גושו.



ועדין תבעי לך בדיקה בכוס עכירה ביד. פי׳ דאפשר דכי קתני אינו עוכרן ביד אלא בכל תנויה בעי שיעכרנו על היד וביד והבי״ת הוא בי״ת הכלי ובי״ת המקום שאומרים בעלי הדקדוק.





תוספות רא"ש

שחור כחרת עמוק מכן טמא. פרש"י ז"ל שחור מיכן אע"ג דגבי נגע אמרינן דעמוק היינו לבן כמראה חמה שעמוקה מן הצל יש לחלק דגבי נגע שהוא לבן קרי לנגע שהוא לבן יותר עמוק וגבי דם שחור קרי למה שהוא שחור יותר. ור"ח פי' עמוק מיכן לבן ממנו מעט ודיהה מיכן מה שהוא לבן יותר:



כקיר כדיו כענבא טמא. וזו היא ששנינו עמוק מכאן טמא. וא"ת מה שייך לומר גבי דיו עמוק מכאן [הא] אמרינן שחור כחרת היינו דיו. וי"ל דמיירי הכא בדיו שאין בו חרת כפר"ח דעמוק מכן הוא לבן יותר. ולפירש"י צ"ל דעמוק מכן לא קאי אדיו:



וכולן עמוק מכן טמא דיהה מכן טהור כשחור. תימה דדיהה מאדום עדיין הוא אדום יותר מקרן כרכום וכן דיהה מקרן כרכום אדום ממימי אדמה וכן למ"ד עמוק מכן טהור לפרש"י עמוק ממזג הוא כמימי אדמה וצ"ל דאלו ד' מראות טמאים אבל שאר מראות שביניהן טהורין אע"פ שיש מראה שהוא דיהה מהן והוא טמא והיינו טעמא דמדמיה דמיה נפקא לן ד' מראות דמים וקים להו לרבנן דהני ד' מראות דמים שכיחי בנשים וכל שאינו דומה לאלו המראות טהור אע"פ שיש מראה למטה ממנו שהוא דיהה יותר וטמא:



לאפוקי דיהה דדיהה. לפרש"י נמי הוה מצי למימר לאפוקי עמוק דעמוק:





מהרש"א - חידושי הלכות

גמרא כדיו וכענב טמאה וזו ששנינו עמוק מכן טמאה כו' יראה דבלחה קאיירי אבל יבשתא הא תני לעיל שחור כחרת שאמרו הוא דיו ואפשר דמייתי מלתיה דשמואל הכא למפשט נמי אבעייתו דדיו דמתניתין ע"כ ביבשתא דבלח קאמר דעמוק מכן הוא:


גמ' דלביה כשמעתיה בגמרות ישנות דעביד כשמעתיה:


בפרש"י בד"ה גלימי אוליירין הוו סומקי אבל פתורי כו' הוי שחורין עכ"ל ולא בהיפך כדמוכחת הסוגיא דפרק ואלו קשרים ע"ש בתוס':


בפרש"י בד"ה לא לרמיה בידיה כו' אבל אם העפר בכלי כי עכר להו בידיה באצבע ש"ד א"ד לא לעכרינהו בידים כו' עכ"ל לכאורה נראה מפירושו דלא מבעיא ליה אלא להתיר לעכור באצבע בתוך כלי אבל בבזך בתוך יד לא קמבעיא ליה דפשיטא דאסור אבל קשה לפ"ז למאי דנפרש אלא בכלי היינו לאפוקי באצבע אמאי לא נימא נמי דמותר בבזך בתוך היד וע"כ הנראה דהא נמי קמבעיא ליה להתיר ורש"י חדא מנייהו נקט וניחא השתא במה שפרש"י לא לרמיה בידיה לא יתן העפר לתוך ידו ויעכור המים בעפר בידו כו' דמשמע דהכי קמבעיא דתרתי לא יעשה היינו שיניח העפר לתוך ידו ויעכרם ג"כ באצבעו אבל חדא מנייהו היינו בבזך בתוך ידו או באצבעו בתוך כלי שרי א"ד דחדא מנייהו נמי אסור ומהרש"ל הגיה בפרש"י ויעכור המים בעפר שבידו כו' ולפי דברינו אין צורך:


בא"ד אע"פ שחוזר ונותנו בכלי לאחר עכירה עכ"ל היינו הבדיקה דלא קמבעיא ליה דבעו כלי אלא על העכירה אם תוך כלי או תוך יד אם בבזך או באצבע כמ"ש וק"ל:





מהרש"א - חידושי אגדות

אל תקברוני לא בכלים כו' אלא בכלים אוליירין כו'. מפורש פרק אלו קשרים:





מהר"ם

בתוס' ד"ה פלי קורטא דדיותא מכאן משמע וכו'. ולי תימה דאדרבה דמדבעי אברייתא דקתני שחור שאמרו דיו אבעיא להו בלחה או ביבשתא א"כ ש"מ דלחה נמי מקרי דיו ודו"ק:





חכמת שלמה

תלתא דרי ותלתא טרפן כו'. נ"ב וזה לשון מיימוני וסמ"ג ולוקח מן הברור שבו קנה האמצעי שלו שכולן כמו קנה הוא ובכל אחד ג' קנים ובכל קנה וקנה ג' עלים ומקיף הדם לעלה אמצעי שבקנה אמצעי ורואה כו':


רש"י בד"ה וכולן חמשה דמים הס"ד:


בד"ה והא דקתני כו' הימנה והא דקתני כעליון ולא כתחתון כו' כצ"ל:





רש"ש

גמרא א"ר אלעזר כזית כו'. כצ"ל בל"י:



שם א"ה לימא שמואל חוץ משחור. אף דאין למדין מן הכללות. ז"א אלא בלשון תנאים אבל לא בלשון האמוראים כמו שהובא בקיצור כללי הגמרא בשם גאון:



רש"י ד"ה בלחה. בדיו לחה כדפרישית. כ"נ דצ"ל:



רש"י ד"ה או ביבשתא. כששולקין קליפות הקוצרים. אולי צ"ל הקוצים או הנצרים או העצים. עי' הגמיי' ריש הל' תפילין אות ג' ולקמן (לא) ברש"י ד"ה צבע. או דצ"ל העפצים:



רש"י ד"ה ואין שיעור למים. ויציף עליה מים כו'. כצ"ל:





הגהות יעב"ץ

גמ' כזפת וכעורב. נ"ב זהו תימה שיהו אלו דיהה מענב:


שם לא בכלים שחורים. נ"ב משמע שלא היו מקפידים על כלי פשתן שאין דרך לצבען שחורים:


שם מבקעת ביה כרם כצ״ל. נ"ב נ"ל חבר במקרא:


שם מבקעת יודפת. נ"ב נ״ל חבר במשנה:


שם מבקעת גנוסר. נ״ב כנרת:


שם אין בודקין אלא בכוס ואכתי תבעי לך כצ״ל:





בן יהוידע

אָמַר לְהוּ רַבִּי יַנַּאי לְבָנָיו וְכוּ'. נראה אמר דברים אלו לעיני הרואין והשומעין כדי לחזק בלבם האמונה של תחיית המתים. אי נמי כדי ללמדם מוסר בעבור ענוה ושפלות שלא יתגאו בראותם את עצמן בשלימות היראה והתורה והמצוה דהא אפילו אדם גדול שכמותו אינו מאמין בעצמו וכאשר מצינו מדה זו אצל דוד המלך ע"ה כמו שאמרו רבותינו ז"ל על פסוק לוּלֵא הֶאֱמַנְתִּי לִרְאוֹת בְּטוּב הֳ' בְּאֶרֶץ חַיִּים (תהלים כז, יג).
או יובן כונתו בצוואה זו לא תכריכין ממש אלא התוארים והשבחים מכנה אותם בשם 'תַּכְרִיכִין' דאמרו רבותינו ז"ל (שבת דף קיג.) רבי יוחנן קרי למאניה מכבדותיה וכן דרשו על פסוק וְתַחַת כְּבֹדוֹ יְקֹד אֵשׁ (ישעיה י, טז) דרצונו לומר מלבושים ורצונו לומר שלא יאמרו עליו תוארים גדולים של שבח שמא יזכה לסיעה של צדיקים גדולים ואז יבוש בשמעו תוארים של שבח שאין נמצאים בו וגם לא שישתמשו עמו בתוארים פשוטים שאומרים אותם על המון העם ויהי לשחוק בעיניהם כי הם יודעים אותו שהוא מן הגדולים וראוי לשבח הגדולים.





גליון הש"ס - רבי עקיבא איגר

גמ' נקוט דרא מציעאה. כעין זה תענית יד ע"א:





שערי תורת בבל

(כ ע"א) שמא אזכה ואהיה.—עי' מ"ש בשבת קיד א.

